**ZGODOVINA 7 - 2.teden (23. 3. -27. 3. 2020)\_REŠITVE**

**ANTIČNA RIMSKA KULTURA**

Rimljani so prevzeli dosežke grške kulture. Antična rimska kulturna dediščina je temelj evropske kulture.

**RIMSKA ZNANOST**



**Geografija:** **Strabon** je v delu Zemljepis izdelal zemljevid rimskega imperija (velik razmah kartografije)

**Medicina:** medicinska šola v Rimu, zdravnik Galen

**Filozofija** je zelo napredovala.

**Zgodovina:** zgodovinarja Tacit in Livij

**Rimsko pravo**, ki je danes temelj evropske pravne ureditve

Latinščina je jezik, ki so se ga učili in pisali predvsem pemiči in duhovščina. Iz latinščine so se razvili moderni jeziki – italijanščina, španščina, portugalščina ind. (romanski jeziki). Rimljani so razvili pisavo **LATINICO**, ki jo danes uporabljamo skoraj po vsem svetu. Rimljani so uporbljali črke kot številke. Le te smo uporabljali v Evropi vse do srednjega veka.

**RIMSKA ARHITEKTURA IN GRADBENIŠTVO**

Rimljani so iznašli beton, z njim so gradili mostove, stebre in loke (ti so podpirali mostove in akvadukte). V mestu so uredili tudi **kanalizacijo**, v hišah **centralno ogrevanje**. Vsako rimsko mesto je imelo **forum**. Gradili so **ceste**, ob njih so bili **miljniki**. Rimljani so gradili **templje, amfiteatre (za gladiatorske igre, največji je bil Kolosej), hipodrome (Cirkus Maximus), gledališča.**

Rimljani so se razvili tudi v tehniki – za potrebe vojske so razvili katapulte, samostrele,… V kmetijstvu so uporabljali žetvene stroje, mline,…



Kolosej – največji rimski amfiteater Slavolok Panteon v Rimu (tempelj)

**RIMSKA UMETNOST**

V kiparstvu so Rimljani uporabljali tehniko **reliefa** (slavolok). Zelo je bila priljubljena **mozaika**. Rimljani so bili tudi izredni slikarji, izdelovali so **freske**. Uspešni so bili tudi v književnosti, najbolj znan je bil pesnik Vergilij z epom Eneida.

**VEROVANJE ANTIČNIH RIMLJANOV**

Rimljani so verjeli v številne **bogove** (Jupiter, Junona, Neptun, Apolon, Marsk…) in duhove; mnoge so prevzeli od Etruščanov. Vsaka družina je častila tudi **lare in penate** (hišne bogove in duhove umrlih). V templjih so jih častili in jim darovali. Rimljani častili tudi cesarje.

V prvi polovici 1. st. se je po rimske imperiju pričela širiti nova vera –**krščanstvo**.